Sophie Gengembre Anderson

Sophie Gengembre Anderson (født 1823 i Paris, død 10. mars 1903 i Falmouth) var en fransk-britisk prerafaelittisk maler.

Liv og arbeid 
Hun ble født i Paris med engelsk mor og fransk far, arkitekten Charles A.C. Gengembre. Som ung studerte hun portrettmaleri under Baron von Steuben i Paris. 
Da februarrevolusjonen brøt ut i 1848 flyttet hun med familien sin til Cincinnati i USA. Der giftet hun seg med den britiske kunstneren Walter Anderson, en annen prerafaelitt. De to dro tilbake til England i 1854. Året etter stilte hun ut sitt første bilde i Royal Academy.

Anderson var en dyktig maler som særlig kunne få frem lyseffekter og folder i klær. Hun malte både portretter og landskapsmalerier, men valgte særlig barn som modeller. Hun malte f.eks. flere italienske bondeunger som hun møtte på Capri.

Sophie Gengembre Anderson døde i sitt hjem i Falmouth, England i 1903.

Utvalgte verk

Referanser 

Franske malere
Britiske malere
Prerafaelittene
Personer fra Paris
Kvinnelige malere
Fødsler i 1823
Dødsfall i 1903